বাংলা ক্যালেন্ডার বলে ছয় ঋতুর কথা। এই ষড় ঋতুতে শীতের আগমন বৈচিত্রময়। প্রকৃতি আবহাওয়া ও জলবায়ুর প্রভাবে বছরের ১২টি মাস ২মাস করে ৬টি ঋতুতে ভাগ হয়েছে। এই ৬টি ঋতু হলো গ্রীষ্ম, বর্ষা, শরৎ, হেমন্ত, শীত ও বসন্ত। তবে সব ঋতুর প্রাধান্য ও প্রভাব এক নয়। গ্রীষ্ম, বর্ষা ও শীত প্রত্যক্ষ আর শরৎ, হেমন্ত ও বসন্ত পরোক্ষভাবে প্রকৃতিতে প্রতিফলিত হয়। গ্রীষ্ম, বর্ষা ও শীত আর বসন্ত প্রকৃতির উপর ব্যাপক প্রভাব ফেলে। শুষ্ক চেহারা আর হীমশীতল অনুভব নিয়ে আসে শীত। কিন্তু তারপরেও আশ্বিন মাসে প্রচণ্ড গরমে বসেও সেই শীতের জন্য অপেক্ষার কথা উড়ছে উত্তরের মৃদু হাওয়ায়।